  Виталий Пронин Можга ёросысь "Вить кырӟась сюлэмъёс"4-тӥ ноябре «Элькуновидение» удмурт кырӟанъя конкурсын ёросъёсысь вуэм усточиос быгатонлыксэс возьматӥзы.  Режиссёр Павел Поздеев та конкурсэз "Евровидение" амалъя Удмуртиын ортчытыны кичӧлтӥз, нош "Зарни перепеч" удмурт ужрадъёсъя центр (Семён Семёнов, Роман Дементьев) но "Мынам Удмуртие" телерадиокомпания малпанэз улонэ пыӵатӥзы.Туэ Можга ёросысь «Вить кырӟась сюлэмъёс» пиосмурт коллектив «Элькуновидение» ӵошатсконын вормыса, 40 сюрс манет утӥз. Озьы ик мукет кырӟасьёс но нимысьтыз кузьымъёс басьтӥзы: Silent Woo Goore группа крезьгур диск но 5 сюрс манет фолк-метал шудӥсь Garuda-ысь егитъёслы сётӥз, «Удмурт дунне» газетлэн редакциез Александр Леонтьевлы но  Иван Белослудцевлы 4000 но 1000 манетлы сертификат кузьмаз.«Пять поющих сердец» группаысь вить кырӟась Сергейёслэсь – Сергей Алексеевлэсь, Сергей Вотяковлэсь, Сергей Созоновлэсь, Сергей Крутихинлэсь но Сергей Кайсинлэсь - ми юамы, кытчы вормем уксёзы кошкоз .- Малпаськомы вал, одно ик вить устоосыз пӧлы пыром шуыса. Нош вормон шӧдтэк шорысь луиз. Мылкыд уртчемын, вӧлдэтозь ӝутскемын.Та уксёен альбом поттомы. Крезьгурчимылэн Сергей Созоновлэн пумен кырӟанъёсыз люкасько ини – соос  пӧлысь тросэз ик выль диске пырозы.***Улӥысь список жюрилэсь дунъетсэ возьматэ. Жюрие котькуд ёросысь одӥг адями пыриськиз. «Евровидение» конкурсын сямен ик, аслаз ёросэз понна куара сётыны уг яра вал.1. «Пять поющих сердец» группа, МОЖГА ЁРОС - 1562. Антон Васильев, ДЭБЕС - 1153. Александр Леонтьев, ГЛАЗ ЁРОС - 1024. Иван Лекомцев, ЭГРА - 945. «Гаруда», ДЭРИ - 796. Светлана Ипатова, АЛНАШ - 747. Наталья Матвеева, ВАВОЖ - 718. Дмитрий Загребин, ЯКШУР-БОДЬЯ - 709. Марина Галичанина, КИЯСА - 6910. «Даур Герӟет», ШАРКАН - 5611. Иван Белослудцев, КЕЗ - 5512. «Купанча» ансамбль, УВА - 5113. Кристина Ярская, ИЖКАР - 4314. Сергей Никандров, ПИЧИ ПУРГА- 4315. «Секвенция» ансамбль, ЮКАМЕНСК - 916. Наталья Полянкина, ЯР - 917. «Мылысь-кыдысь» ансамбль, БАЛЕЗИНО - 418. «Кырӟан вакыт» ансамбль, КИЗНЕР - 319. «Ӟардон» АНСАМБЛЬ, СЬӧЛТА - 220. «Мелодия» КВАРТЕТ, ГРАК - 011-тӥ шуркынмонэ, конкурслэн телеверсиез ортчем бере, учкисьёслэсь смс пыр сётэм куаразэс лыдъяса, «Мынам Удмуртие» ТРК но «Брангуртысь песянайёс» ӵошатсконэ пыриськем 2 кырӟасьлы нимысьтыз приз кузьмалозы. Телепередача 15.15 часэ кутскоз.  